stanford-oval/wikipedia huggingface dataset:
יחסי החוץ של קוריאה הדרומית
אסיה והאינדו-פסיפי > רוסיה

יחסי קוריאה דרומית-רוסיה החלו ב-30 בספטמבר 1990. מאז שנות התשעים קיימים יחסי סחר ושיתופי פעולה גדולים יותר בין שתי המדינות. היקף הסחר הכולל בין דרום קוריאה לרוסיה בשנת 2003 היה 4.2 מיליארד דולר אמריקני. האימפריה הרוסית וקוריאה כוננו לראשונה יחסים דיפלומטיים רשמיים בשנת 1884, לאחר מכן רוסיה הפעילה השפעה פוליטית רבה בקוריאה. עם זאת, לאחר תבוסתה של רוסיה במלחמת רוסיה–יפן, השפעתה של רוסיה בקוריאה ירדה כמעט לאפס. לפני 1970 היחסים בין המדינות היו בדרך כלל עוינים, מפני שברית המועצות תמכה בסין ובצפון קוריאה במלחמת קוריאה. במאי 1979 חתמה דרום קוריאה על הסכם לקבלת סיוע פיני בייצוא לברית המועצות ומזרח אירופה. לאחר קריסת ברית המועצות כוננו דרום קוריאה ורוסיה יחסים דיפלומטיים ב-1991. ב-20 בנובמבר 1992 חתמו רוסיה ודרום קוריאה על פרוטוקול שקבע ביקורים סדירים של גורמי הגנה וכלי שיט ימי בין שתי המדינות. ב-23 ביולי 1997, במהלך ביקורו של שר החוץ הרוסי יבגני פרימקוב בסיאול, נחתם הסכם 'קו חם' הקובע הקמת קו תקשורת מיוחד בין הקרמלין לבית הכחול. בנובמבר 2013 חתמו רוסיה ודרום קוריאה על הסכם נסיעות ללא ויזה.
ב-2018 נשיא דרום קוריאה, מון ג'יאה-אין, ערך ביקור ממלכתי ברוסיה. ב-21 ביוני הוא פנה אל הדומה הממלכתית של הפדרציה הרוסית, הבית התחתון של האספה הפדרלית הרוסית, וכבך הפך למנהיג דרום קוריאה הראשון שנאם בפרלמנט הרוסי.
אסיה והאינדו-פסיפי > הודו

ליחסים בן קוריאה הדרומית והודו יש היסטוריה של 2000 שנה. כינונם הרשמי של יחסים דיפלומטיים בין המדינות התרחשה בשנת 1973. היחסים בין הודו לדרום קוריאה התפתחו בצורה משמעותית לאורך השנים והפכו לרב-ממדיים, מונחים על ידי תיאום הולך ומתרקם של אינטרסים, רצון טוב הדדי וחילופי מידע ברמה גבוהה. שתי המדינות הסכימו להעביר את המיקוד שלהן לעדכון מדיניות הוויזה בין המדינות, הרחבת הסחר והקמת הסכם סחר חופשי כדי לעודד השקעה נוספת בין המדינות. כיום, דרום קוריאה מהווה את מקור ההשקעה החמישי בגודלו בהודו. חברות דרום קוריאניות כמו LG וסמסונג הקימו מתקני ייצור ושירות בהודו, וכמה חברות בנייה דרום קוריאניות זכו במענקים עבור חלק מהפרויקטים התשתיתיים הגדולים במדינה, כגון פרויקטי פיתוח כבישים לאומיים.
אמריקה > ארצות הברית

היחסים המיוחדים בין קוריאה הדרומית לארצות הברית כוננו ב-1953. היחסים הדיפלומטיים בין ארצות הברית לקוריאה הוקמו על בסיס הסכם שלום, ידידות, סחר וניווט מ-1882, ושגריר אמריקאי ראשון הגיע לקוריאה ב-1883. היחסים בין ארצות הברית לקוריאה נמשכו עד 1905, אז האימפריה היפנית קיבלה את השליטה על ענייני החוץ של קוריאה. בשנת 1910 החלה יפן שלב של 35 שנה של שלטון קולוניאלי על קוריאה. לאחר כניעת יפן ב-1945, בסיום מלחמת העולם השנייה, חצי האי הקוריאני חולק לאורך הקו הרוחב ה-38 לשני אזורי כיבוש – ארצות הברית בדרום וברית המועצות בצפון.
קוריאה הדרומית וארצות הברית קשורות באופן בלתי נפרד על ידי שיתוף הפעולה הביטחוני עמוק. בהתבסס על ברית קוריאה-ארצות הברית, קוריאה הדרומית שומרת ומחזקת את העמדה הביטחונית המשותפת שלה מול האיומים הגרעיניים והטילים מצפון קוריאה, תוך הרחבת שיתוף הפעולה הביטחוני התלת-צדדי עם ארצות הברית ויפן במטרה לחזק את היכולת להבטיח את השלום.
ביוני 2021, ארצות הברית תרמה 1,412,800 מנות חיסון בטוחות ויעילות נגד COVID-19 לעם של דרום קוריאה. מתוך הסכום הזה, כל המנות הן של חיסון ג'ונסון אנד ג'ונסון. כל 1,412,800 מנות החיסון נתרמו באמצעות הסכמים בילטרליים בין שתי המדינות.
אמריקה > קנדה

יחסים דיפלומטיים מלאים בין קנדה לדרום קוריאה כוננו ב-14 בינואר 1963. בשנת 1950, עם פרוץ מלחמת קוריאה שלחה קנדה 26,971 אנשי צבא לחצי האי הקוריאני כחלק מכוח של האו"ם, הכוח השלישי בגודלו לאחר ארצות הברית ובריטניה. לאחר המלחמה קנדה המשיכה בפעולות שמירת השלום בקוריאה עם כניסתו של הסכם שביתת הנשק. לאורך השנים התהדקו קשרי המסחר בין המדינות והשיא הגיע בשנת 2014 כאשר הייתה דרום קוריאה היעד השביעי בגודלו לייצוא קנדי, השלישי בגודלו באסיה. ב-11 במרץ 2014, הודיעו ראש הממשלה סטיבן הרפר והנשיא פאק גון-הייה כי קנדה ודרום קוריאה סיכמו משא ומתן על הסכם הסחר החופשי של קנדה–קוריאה.
אמריקה > ברזיל

היחסים הדיפלומטיים בין קוריאה הדרומית לברזיל כוננו בשנת 1959, למרות שביוני 1949, הכירה ברזיל רשמית בקוריאה הדרומית.. ברזיל הקימה את שגרירותה בסיאול בשנת 1965, היחסים, באופן כללי, נותרו ברמות נמוכות מאוד. בשנת 1989 נחתם בברזיליה תזכיר שמטרתו להקים ועדה משותפת שתדון ולטפח שיתופי פעולה גדולים יותר בין שתי המדינות בשנות ה-90.
החל מהעשור השני של המאה ה-21, ברזיל ודרום קוריאה שומרות על קשרים דו-צדדיים הכוללים היבטים תרבותיים, דיפלומטיים וכלכליים רבים. כיום מתגוררים בברזיל יותר מ-50 אלף קוריאנים, ויותר מ-120 חברות קוריאניות פועלות כבר במדינה. ברזיל היא יעד ההשקעות הגדול ביותר של קוריאה באמריקה הלטינית. קוריאה היא יעד הייצוא ה-11 בגודלו של ברזיל, בעוד שברזיל היא היעד ה-23 בגודלו לייצוא קוריאני. קוריאה הדרומית מייצאת לברזיל מוצרים בתחום הרכב, האלקטרוניקה, מכונות וציוד. לעומת זאת ברזיל מייצאת לקוריאה בעיקר סחורות גולמיות, כמו נפט, תירס, סויה ועפרות ברזל, וכן בשר עוף.
אירופה > צרפת

יחסי קוריאה הדרומית וצרפת מתקיימים מאז כוננו את קשריהן הרשמיים הראשונים בשנת 1886 לאחר הסכם שוויון בין צרפת – קוריאה. פלישת יפן לקוריאה הביאה לנתק ביחסי צרפת-קוריאה. במשך יותר מארבעים שנה, בין השנים 1906 עד 1949, לא היה לצרפת ייצוג דיפלומטי בקוריאה. למרות זאת, בשנת 1919 נפתחה בפריז משלחת של ממשלת קוריאה בגלות, ששימשה כקשר בין שתי הישויות באותן שנים קשות. מלחמת קוריאה הייתה נקודת מפנה שסייעה לחיזוק היחסים בין המדינות. בשנים 1950 עד 1953 השתתפו 3,200 חיילים צרפתים לצד החיילים של דרום קוריאה. במהלך המלחמה נהרגו 270 חיילים צרפתים . לאחר המלחמה השתפרו הקשרים התרבותיים והכלכליים בין המדינות. כיום, היחסים הכלכליים בין המדינות חזקים. הייצוא הצרפתי לדרום קוריאה היה בשווי 2.6 מיליארד אירו בשנת 2006, וצרפת הייתה המשקיעה השביעית בגודלה ברפובליקה של קוריאה. היצוא הדרום קוריאני לצרפת באותה תקופה היה בשווי 4.1 מיליארד אירו. בצרפת חיים כ-7,000 דרום קוריאנים (לא כולל מאומצים צרפתים קוריאנים), ו-2,000 תושבים צרפתים חיים בדרום קוריאה. צרפת היא השותפה המדעית השביעית של הרפובליקה של קוריאה, עם שיתוף פעולה בעיקר בתחומי הפיזיקה והבריאות. במישור הביטחוני שתי המדינות משתפות פעולה ביניהן במסגרת דיאלוג אסטרטגי, שבו נדונים נושאים כמו מאבק באיומי סייבר ואבטחת נתיבי השיט באזור האוקיינוס השקט.
שיתוף פעולה בין המדינות בתחום האנרגיה והמשאבים, במיוחד בהקשר של אנרגיות ירוקות, הוא חלק חשוב ביישום הסכם פריז שנועד להיאבק בשינויי האקלים. שיתוף הפעולה מתבצע הן ברמת המחקר והפיתוח של טכנולוגיות חדשניות והן ביישום מדיניות ותקנות חדשות בנוגע לנושאים שונים של אנרגיה, כולל אנרגיות מתחדשות, יעילות אנרגטית של מבנים, רשתות חכמות, מערכות אחסון אנרגיה, ניידות חשמלית והפחתת גזי חממה.
אירופה > הממלכה המאוחדת

היחסים הדיפלומטים בין קוריאה הדרומית לממלכה המאוחדת החלו עוד בשנת 1883. בשנת 1949 כוננו היחסים הרשמיים בין קוריאה הדרומית לבין הממלכה המאוחדת. בשנות החמישים השתתפותה של בריטניה במלחמת קוריאה הייתה משמעותית. לאחר המלחמה קשרי מסחר וסחר צמחו במהירות. במהלך המשבר הכלכלי באסיה בסוף שנות ה-90, ביקרה המלכה אליזבת השנייה בדרום קוריאה, והתקבלה היטב בזמן משבר במדינה. כיום קיימים קשרים כלכליים ודיפלומטיים חזקים בין המדינות. לבריטניה יש שגרירות בסיאול ואילו לקוריאה הדרומית יש שגרירות בלונדון. בריטניה ודרום קוריאה משתפות פעולה באירועים עולמיים עם מדינות אחרות כמו ארצות הברית. שתי המדינות מקיימות יחסים צבאיים, ובריטניה תומכת לעיתים קרובות בתפיסת דרום קוריאה בתקופות סוערות של יחסי קוריאה הדרומית–קוריאה הצפונית.
אירופה > גרמניה

ההיסטוריה של היחסים הדיפלומטיים בין קוריאה לגרמניה התחילה ב-1883, כאשר משלחת גרמנית הגיעה לנמל אינצ'און בספינת מלחמה. שנה זו היוותה אבן דרך עם החתימה על הסכם קוריאה-גרמניה של 1883, שנועד לקדם את הקשרים הכלכליים ולהוות בסיס להמשך חילופי ושיתוף פעולה בתחומים מגוונים, כולל כלכלה, פוליטיקה, חברה ותרבות. בשנות ה-50 במהלך מלחמת קוריאה בתי חולים שדה גרמניים הוקמו לטיפול בחיילים קוריאנים. ב-1963 נחתם נשלחו עובדים לקוריאה הדרומית במסגרת הסכם העבודה בין קוריאה לגרמניה, מה שהוביל ליצירת קשרים אישיים שנמשכים עד היום וחיזקו את השותפות בין שתי המדינות. בשנים האחרונות, קוריאה הדרומית וגרמניה פיתחו קשרים כלכליים משמעותיים. ובמיוחד בעקבות הסכם הסחר החופשי בין האיחוד האירופי לקוריאה. שלושה נתונים ממחישים זאת: השקעות גרמניות בקוריאה הסתכמו ב-13.7 מיליארד דולר במהלך 60 השנים האחרונות. קוריאה הדרומית הפכה לשותפה המסחרית השלישית בגודלה של גרמניה באסיה. והיקף הסחר הדו-צדדי ב-2022 עמד על 33.7 מיליארד דולר. נכון ל-2022, קוריאה הפכה ליעד הרביעי הפופולרי ביותר לסטודנטים גרמנים, מיקום ייחודי בקרב מדינות שאינן דוברות אנגלית.
אירופה > דנמרק

היחסים הדו-צדדיים בין קוריאה הדרומית לממלכת דנמרק החלו בשנת 1959.כשפרצה מלחמת קוריאה ב-25 ביוני 1950, דנמרק, יחד עם מדינות נוספות, הסכימה לתמוך בכוחות האומות המאוחדות ולהעניק סיוע הומניטרי לכוחות הלוחמים. לאחר משא ומתן, דנמרק הסכימה לשלוח בית חולים ימי. בתחום החינוך לגו הוצג לראשונה בקוריאה ב-1984, ומערכות חינוך המשתמשות בלגו קיימות במדינה מאז 1995 נכון ל-2020 ישנם כ-140 מרכזים כאלו בדרום קוריאה.בשנת 2018 הסתכם היקף הסחר בין המדינות בכ-1.79 מיליארד דולר. עיקר המוצרים שייצאה דרום קוריאה לדנמרק בהיקף כולל של 715 מיליון דולר, כללו מכונות, ציוד אופטי וציוד חשמלי, ואילו עיקר הסחורות שייצאה דנמרק לדרום קוריאה בשווי כולל של כ-1.09 מיליארד דולר כללו ספינות, כלי רכב ומכונות
אירופה > הולנד

קוריאה הדרומית והולנד כוננו יחסים דיפלומטיים ב-1 באפריל 1961. בשנת 2011 חגגו שתי המדינות 50 שנה לכינון היחסים הדיפלומטיים ביניהן.בשנת 2019 סך היצוא מקוריאה הדרומית להולנד הסתכם ב-4.243 מיליארד דולר, כולל בעיקר מכוניות חשמליות, דלק סילוני ונפט, סגסוגות מתכת ומכוניות נוסעים. ההשקעה של קוריאה הדרומית בהולנד הסתכמה ב-16.6 מיליארד דולר, ואילו ההשקעה של הולנד בקוריאה הדרומית הסתכמה ב-31.4 מיליארד דולר.אחרי סין קוריאה הדרומית היא שוק הייצוא הגדול ביותר של הולנד באסיה. הולנד היא שותפת הסחר השלישית בגודלה של קוריאה הדרומית באיחוד האירופי.
אירופה > שווייץ

בין קוריאה הדרומית לבין השוויץ מתקיימים יחסים דיפלומטיים החל מ-1962. היחסים בין המדינות חמים וידידותיים והם מבוססים על היותה של קוריאה הדרומית אחת משותפות המסחר החשובות ביותר של שווייץ ביבשת אסיה. דרום קוריאה ושווייץ משתפות פעולה בנושאים כמו שינוי אקלים וזכויות אדם, ובתחומים אלו יש להן עמדות דומות. שווייץ חברה בוועדת פיקוח על מדינות נייטרליות (NNSC), שנוסדה לאחר הסכם הפסקת האש ב-1953, ומופקדת על פיקוח הפסקת האש בין צפון לדרום קוריאה. הסחר בין המדינות גדל באופן משמעותי מאז שנכנס לתוקף הסכם הסחר החופשי בין דרום קוריאה לאיחוד הסחר החופשי האירופי (EFTA) ב-2006. כיום כ-100 חברות שווייצריות בדרום קוריאה. בנוסף, מועצת התרבות השווייצרית ויוזמות פרטיות אחרות מקדמות חילופי תרבות בין המדינות. בסוף 2021, היו 267 אזרחים שווייצריים החיים בדרום קוריאה.
המזרח התיכון > ישראל

היחסים הדיפלומטיים בין קוריאה הדרומית לישראל כוננו ב-1962, אך המגעים החלו כבר ב-1950, עם פרוץ מלחמת קוריאה. במהלך המלחמה, ישראל תמכה בקוריאה הדרומית ושלחה לה סיוע. בשנות ה-60, מלחמת ששת הימים חיזקה את הקשרים, אך בשנות ה-70, בעקבות חרם הנפט, ישראל סגרה את השגרירות בסיאול. בשנת 1992 נפתחה מחדש השגרירות הישראלית, וב-1993 גם שגרירות קוריאה בתל אביב. לאחר ביקורו של יצחק רבין בקוריאה ב-1994, נחתמו הסכמים לשיתוף פעולה בתחומים כמו מדע, טכנולוגיה, חקלאות ותרבות.
הסחר בין המדינות הגיע ל-3.5 מיליארד דולר ב-2021, עם גידול משמעותי ביצוא מישראל. ישראל מייצאת טכנולוגיה ומערכות נשק, ודרום קוריאה מייצאת מכשירים אלקטרוניים ורכבים. ב-2021, במהלך הקורונה, המדינות חתמו על הסכם אספקת חיסונים הדדית.ב-2024 הוקם מרכז ללימודי ישראל באוניברסיטת סיאול.
המזרח התיכון > ערב הסעודית

היחסים הדיפלומטיים בין קוריאה הדרומית לערב הסעודית כוננו ב-1962. במהלך מלחמת קוריאה, ערב הסעודית, כחלק מהברית המערבית נגד ההתפשטות הקומוניסטית על ידי ברית המועצות, צידדה בקוריאה הדרומית מ-1950 עד 1953, למרות שהיא לא שלחה חיילים לקוריאה. גם ערב הסעודית וגם דרום קוריאה חוו פריחות כלכליות בשנות ה-70 וה-80, שבהן שתי המדינות תמכו זו בזו; כיום משקיעים דרום קוריאנים הם בין המשקיעים החשובים ביותר בסעודיה.במסגרת חזון סעודיה 2030 ('אנג) שהוכרזה על ידי ערב הסעודית ב-2016, דרום קוריאה וסעודיה הגבירו את שיתוף הפעולה הכלכלי ביניהן. שתי המדינות חתמו על הסכם כלכלי של 8.3 מיליארד דולר, כולל עסקה של 6 מיליארד דולר בין עראמקו הסעודית לחברה הקוריאנית S-Oil ב-2019. לקוריאה הצפונית יש קשרים עם איראן, מה שמחייב את סעודיה לשתף פעולה עם קוריאה הדרומית נגד הציר האיראני-צפון קוריאה. דרום קוריאה סיפקה לסעודיה מודיעין על פעילות צפון קוריאה במזרח התיכון, במיוחד בתימן. ב-2019, חתמו סעודיה ודרום קוריאה על עסקת ייצור נשק, שתכלול שיתוף פעולה צבאי וייצור משותף של נשק ורכבים צבאיים. העסקה מטרתה לשפר את הטכנולוגיות הצבאיות בשתי המדינות.
אפריקה > קניה

דרום קוריאה וקניה יצרו יחסים דיפלומטיים ב-1963, זמן קצר לאחר שקניה קיבלה את עצמאותה מהשלטון הבריטי. במהלך השנים, שתי המדינות פיתחו קשר דו-צדדי חזק, כאשר דרום קוריאה מספקת סיוע כלכלי וטכני לקניה. בשנים האחרונות, דרום קוריאה הייתה אחת משותפות הסחר המובילות של קניה, כאשר הסחר בין שתי המדינות הגיע ליותר ממיליארד דולר בשנת 2019. בשנת 2018 הסתכם היקף הסחר בין המדינות בכ-240 מיליון דולר. עיקר הסחורות שדרום קוריאה ייצאה לקניה בסכום כולל של 187 מיליון דולר כללו כימיקלים אורגניים, פלסטיק ומתכות, ואילו עיקר הסחורות שקניה ייצאה לדרום קוריאה בהיקף כולל של 50 מיליון דולר כללו קפה, תה, ונחושת.
חוק הספריות הציבוריות

| --- | --- |

 פרטי החוק
 מדינה:  ישראל 
 תאריך חקיקה:  29 ביולי 1975
 תאריך חקיקה עברי:  כ"א באב תשל"ה
 גוף מחוקק:  הכנסת השמינית
 שטחים שעליהם חל החוק:  ישראל 
 חוברת פרסום:  ספר החוקים 779, עמ' 230
 הצעת חוק:  ממשלתית
 משרד ממונה:  משרד התרבות והספורט
 מספר תיקונים:  5
 נוסח מלא:  חוק הספריות הציבוריות, התשפ״ד–2024
 
חוק הספריות הציבוריות, תשל"ה–1975 הוא חוק שמטרתו מוצגת בסעיף 1א שלו: "חוק זה בא להסדיר את פעילותן של הספריות הציבוריות לטובת הציבור, במטרה לקדם את החינוך והתרבות בישראל ולהבטיח שירותי ספריה ציבורית, בזמינות ובאיכות סבירים, לצד אמצעים להבטחת מקורות המימון למימוש מטרה זו."
היסטוריה חקיקתית

הצעות לחקיקתו של חוק ספריות ציבוריות עלו כבר בתחילת שנות ה-60 של המאה ה-20.
החוק נחקק בעקבות הצעת חוק ממשלתית שהוגשה לכנסת בינואר 1972 ואושרה בכנסת ב-29 ביולי 1975. בחוק נקבע כי "חוק זה יוחל בהדרגה, מדי שנה בשנה, על פי צווים שיתן השר, לאחר התייעצות עם שר האוצר ושר הפנים ולאחר שהודיע על כך לוועדת החינוך והתרבות של הכנסת, עד שתושלם החלתו על כל הרשויות המקומיות".
עם חקיקת החוק היה שר החינוך והתרבות ממונה על ביצועו. עם פיצולו של משרד החינוך והתרבות עברה סמכות זו לשר התרבות והספורט (המילה "השר" להלן מתייחסת לשני שרים אלה, כל אחד בזמנו).
מאז אישורו תוקן החוק חמש פעמים.
בתיקון ראשון לחוק, מיוני 2002, עבר החוק שינויים נרחבים, "לאור ההתפתחויות שחלו מאז חקיקתו של חוק הספריות הציבוריות, התשל"ה-1975, לצורך ייעול ושיפור שירותן של הספריות הציבוריות". בין השאר נקבע בחוק שתקציב המדינה ישתתף בשיעור שלא יפחת מ-50% מעלות הפעלת הספריות הציבוריות. קביעה זו באה משום שבנוסח המקורי של החוק ניתנה לשר הסמכות לקבוע את שיעור השתתפות המדינה, וכתוצאה מכך "בעת חקיקת החוק השתתפה המדינה ב-50% מעלות ההפעלה וההחזקה של הספריות הציבוריות. במשך השנים פחתה ונשחקה השתתפות המדינה ובשנת התקציב 2000 היא עמדה על כ-7%­ בלבד." כעבור שנה תוקן תיקון זה, ונקבע שבמקום שהשתתפות המדינה תהיה בשיעור שלא יפחת מ-50%, ההשתתפות תהיה בשיעור שלא יעלה על 50%.
תיקון מס' 3, משנת 2007, לחוק עסק אף הוא בתקצוב הספריות, וקבע שהשתתפות המדינה תעלה בהדרגה, משנת 2008 עד שנת 2013, מ-18% מעלות הפעלת הספריות הציבוריות בשנת 2006 ל-50% מעלות זו. בתיקון לתיקון זה נדחה סיום ההעלאה ההדרגתית לשנת 2015.
הוראות החוק

החוק מסמיך את השר לחייב רשות מקומית להקים ספרייה ציבורית, ולאפשר שירותי השאלת ספרים לכלל הציבור בחינם. השר רשאי להכיר בספריה קיימת של רשות מקומית כספרייה ציבורית, ומשעשה כן יחול עליה חוק זה.
השר קובע, אחת לשלוש שנים, את העלות השנתית של הוצאות ההחזקה והניהול של ספרייה ציבורית. מימון עלות זו מתחלק בין תקציב המדינה לתקציב הרשות המקומית שבה פועלת הספרייה.
החוק מטיל על השר להקים מועצה לספריות ציבוריות בה יהיו חברים אנשי חינוך, ספרנים, נציגי משרד החינוך, משרד התרבות, משרד הפנים, רשויות מקומיות ומוסדות ציבור הנוגעים בדבר. תפקיד המועצה הוא לייעץ לשר בקביעת המדיניות של המשרד ובקביעת סטנדרטים להפעלתן התקינה של הספריות על פי החוק. פעולת המועצה מוסדרת בתקנות הספריות הציבוריות (המועצה), תשל"ו–1976 ובתקנון המועצה לספריות ציבוריות, תשל"ו–1976. המחלקה לספריות היא המוציאה לפועל את המלצות המועצה.
השירותים שעל הספריות הציבוריות לספק נקבעו בתקנות הספריות הציבוריות (שירותים), תשל"ט–1978, והם:
שירותי הספרייה ניתנים חינם, אך החוק מתיר לגבות כספים מהציבור בגין איחור בהחזרת ספרים, השחתת או אובדן ספרים, או בגין שירותי ספרייה מיוחדים כפי שקבע השר.
ראו גם

ויקטור בן-נעים
הערות שוליים

↑  חוה רזילי,'"`UNIQ--nowiki-00000000-QINU`"'חוק הספריות, דבר, 16 בדצמבר 1960;
אריה רוזנר,'"`UNIQ--nowiki-00000001-QINU`"'דרוש חוק לתקנת הספריות בישראל, דבר, 1 בספטמבר 1961;
הספרנים דורשים "חוק הספריות', על המשמר, 23 במרץ 1962;
ועדת החינוך: הספריות הציבוריות במדינה מוזנחותבכנסת, למרחב, 29 בינואר 1963
↑  הצעת חוק הספריות הציבוריות, תשל"ב-1972, ה"ח 981 מ-12 בינואר 1972
↑  חוק הספריות הציבוריות, התשל"ה-1975, ס"ח 779 מ-8 באוגוסט 1975
↑  חוק הספריות הציבוריות (תיקון), התשס"ב-2002, ס"ח 1852 מ-27 ביוני 2002
1 2  הצעת חוק הספריות הציבוריות (תיקון) (מטרת החוק והשתתפות במימון), התשס"ב-2002, ה"ח 3108 מ-7 במאי 2002
↑  חוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנת הכספים 2003 ו-2004), התשס"ג-2003, ס"ח 1892 מ-1 ביוני 2003
↑  חוק הספריות הציבוריות (תיקון מס' 3), התשס"ז-2007, ס"ח 2104 מ-26 ביולי 2007
↑  חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013, ס"ח 2405 מ-5 באוגוסט 2013
שנות ה-70 של המאה ה-16

שנות ה-70 של המאה ה-16 היו העשור השמיני של המאה ה-16, החלו ב-1 בינואר 1570 והסתיימו ב-31 בדצמבר 1579.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

8 באוגוסט 1570 – שלום סן ז'רמן-אן-לה שם קץ למלחמת הדת השלישית
24 במאי 1571 – הטטארים של קרים פושטים על מוסקבה, בוזזים את העיר וסביבתה ושורפים אותה
7 באוקטובר 1571 – קרב לפנטו האימפריה העות'מאנית מפסידה בקרב הימי הגדול האחרון בספינות משוטים
4 באוגוסט 1578 – מרוקו מביסה את פורטוגל בקרב גדול ובולמת את התפשטות האימפריה הפורטוגזית
אירועים בולטים בעולם > מלחמה ופוליטיקה > סכסוכים לאומיים ואזוריים

1570 - הצאר הרוסי איוון האיום מורה לבצע טבח בתושבי נובגורוד. יש אומרים שנהרגו כ–60,000 איש. עם זאת, הגיע מניין ההרוגים הרשמי רק ל-1,500 "אנשים גדולים" (אצילים) ומספר דומה של "אנשים קטנים". חוקרים מודרניים רבים מעריכים כי מספר הקורבנות נע בין 2,000 ל-3,000.
אירועים בולטים בעולם > מלחמה ופוליטיקה > אירועים פוליטיים משמעותיים

19 באפריל 1572 – הסכם בלואה (אנ') – בין אנגליה וצרפת, מסיים את תקופת הסכסוך בין השתיים ומאפשר לאנגליה להתמקד בסכסוך מול ספרד.
18 באוגוסט 1572 – בפריז מתחתנים המלך ההוגנוטי אנרי הרביעי, מלך צרפת ומרגריט דה ולואה, נסיכת צרפת בניסיון לפשר בין קתולים ופרוטסטנטים
6 ביולי 1573 – חרונימו לואיס דה קאבררה מייסד את קורדובה שבארגנטינה
1573 – האיחוד הפולני-ליטאי בולט באירופה של תקופה זו כאשר נחתם הסכם ורשה, המתיר לכל שליט מקומי לקיים את הדת בה הוא בוחר.
30 במאי 1574 – אנרי השלישי מוכתר למלך צרפת
13 בפברואר 1575 – אנרי השלישי מוכתר למלך צרפת
1575 - בעקבות שמועות על מצבורי זהב וכסף במרכז אפריקה, ממלכת פורטוגל שולחת משלחת בראשות פאולו דיאס דה נובאיס (אנ'). לחפש משאבים. דיאס פותח בסדרת עימותים מתמשכים מול המקומיים. על רקע זה, נוסדת באותה שנה המושבה הפורטוגזית בלואנדה.
17 ביוני 1579 – סר פרנסיס דרייק מכריז על ריבונות אנגליה על שטחי קליפורניה
אירועים בולטים בעולם > כלכלה

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
24 באוגוסט 1572 – טבח ליל ברתולומיאו הקדוש: שארל התשיעי מלך צרפת מורה על טבח בהוגנוטים (צרפתים פרוטסטנטים)
מדע וטכנולוגיה

פרק זה לוקה בחסר. אנא תרמו לוויקיפדיה ו.
20 במאי 1570 – האטלס המודרני הראשון יוצא לאור
11 בנובמבר 1572 – האסטרונום טיכו בראהה מגלה הופעת סופרנובה בקבוצת הכוכבים קסיופאה
תרבות פופולרית

1570 - מושלם ביפן אוגדן של 15 כרכים, שמאגד את הידע והאמונות הרפואיות המקומיות, והוא יוצא דופן בכך שיש באוגדן התייחסות למחלות זקנה.
1574 - מוקם פארק Alameda de Hércules (אנ') בסביליה, גרסה מוקדמת וראשונה מסוגה לפארק הציבורי-עירוני המודרני, שיהיה היחיד מסוגו במאות השנים הקרובות. הפארק הופך למקום מפגש פופולרי לאליטה המקומית.
1578 - רואה אור הבנקאו גנגמו (אנ'), אוגדן סיני שמאגד בתוכו את כל רשמיה של הרפואה הסינית, כולל מיונם של כ-1,000 צמחי מרפא.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  United-Kingdom – The-clash-with-Spain, אנציקלופדיה בריטניקה
↑  מירי אליאב-פלדון, קנאות ופשרה: נאמנות לאל או טובת המדינה, דקות 80:20-77:00
↑  Southern Africa - European and African interaction from the 15th through the 18th century, אנציקלופדיה בריטניקה
↑  אנגולה, באתר אנציקלופדיה בריטניקה
↑  היסטוריה של הרפואה, באתר אנציקלופדיה בריטניקה
↑  Paul R. Wonning, Short History of Public Parks - Indiana Edition
↑  היסטוריה של הרפואה, באתר אנציקלופדיה בריטניקה
| עשורים במאה ה-16 |
| --- | --- | --- |
|  | << • 1500–1509 • 1510–1519 • 1520–1529 • 1530–1539 • 1540–1549 • 1550–1559 • 1560–1569 • 1570–1579 • 1580–1589 • 1590–1599 • >> |  |
| --- | --- |
בקרת זהויות :  KulturNav: 8feb769c-3dab-424a-8407-8c64da6b7360 
טבח ליל ברתולומאוס הקדוש
אברהם אורטליוס מפרסם את האטלס המודרני הראשון בשנת 1570.
לעבור את הלילה

| --- | --- |
 סוגה:  קומדיה טלוויזיונית, סדרת דרמה 
 יוצרים:  לאה לב   שי גולדשטיין
 בימוי:  אופיר לובל
 שחקנים:  לאה לב   שי גולדשטיין   מוריס כהן   רותם קינן   אורי גוטליב   אורי איתן   נתי קלוגר   שי אביבי   אנה דוברוביצקי
 ארץ מקור:  ישראל
 מספר עונות:  1
 מספר פרקים:  10
 הפקה
 מפיק:  אלעד גביש אפרת שמעיה דרור יואב פרץ
 חברת הפקה:  אולפני הרצליה
 אורך פרק:  22–25 דקות
 שידור
 רשת שידור:  Yes Comedy
 רשת שידור בישראל:  yes, STINGTV
 תקופת שידור מקורית:  29 בפברואר 2020 – הווה
 קישורים חיצוניים
 דף התוכנית ב-IMDb
 
לעבור את הלילה היא סדרת קומדיה ישראלית, אשר נכתבה על ידי לאה לב ושי גולדשטיין שגם מגלמים את התפקידים הראשיים בסדרה. הסדרה עלתה לשידור ב-29 בפברואר 2020 בערוץ Yes Comedy.
תקציר עלילה

הסדרה עוקבת אחרי תמיר בן טוב (שי גולדשטיין), שדר רדיו ותיק ומוכר, שעובר לשדר תוכנית רדיו לילית עם נטע ליברמן (לאה לב), קומיקאית וכוכבת רשת בתחילת דרכה.
דמויות

נטע ליברמן (לאה לב) - קומיקאית וכוכבת רשת בת 22, אינטליגנטית וכריזמטית. עוברת לשדר עם תמיר תוכנית רדיו לילית.
תמיר בן-טוב (שי גולדשטיין) - שדר רדיו ותיק ומוכר בן כמעט 50, שדועך עם השנים, אשתו נהרגה בתאונה ומאז תוכנית הרדיו שלו בדעיכה, בעקבות כך הוא עובר לשדר עם נטע תוכנית רדיו לילית. אבא של עירד בן ה-16.
אורי (אורי גוטליב) - חבר של תמיר, איתו תמיר מנהל שיחות פרטיות על המצב בקריירה ועל המצבים המשפחתיים אחד של השני.
עירד בן-טוב (אורי איתן) - בנו של תמיר, בן 16.
יאיר (רותם קינן) - עורך התוכנית בתחנת הרדיו, ידוע בהתפרצויות זעם ויישום צנזורה קשה.
אבויה (מוריס כהן) - מנכ"ל תחנת הרדיו, הגה את הרעיון של לשלב את נטע עם תמיר בתוכנית, ואחראי לגורל הקריירה של שניהם.
דנה קורלינסקי (נתי קלוגר) - ידידה של תמיר מהעבר, לאחרונה עברה לתל אביב עם בעלה ומחדשת את הקשר עם תמיר.
מרינה ליברמן (אנה דוברוביצקי) - אמא של נטע.
שנות ה-50 של המאה ה-16

שנות ה-50 של המאה ה-16 היו העשור השישי של המאה ה-16, החלו ב-1 בינואר 1550 והסתיימו ב-31 בדצמבר 1559.
סקירה כללית

פרק זה לוקה בחסר. אנא תרמו לוויקיפדיה ו.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

1556-1552 - מלחמת קאזאן-רוסיה – ממלכת רוסיה משתלטת על אזורי המפתח של חאנות קאזאן ומביאה לסופה. בעקבות גישתה של רוסיה לים הכספי מתגברת השפעתה הכלכלית, הצבאית והתרבותית עם אזור הקווקז ומרכז אסיה.
1560 - קרב ג'רבה (אנ') – חיל הים העות'מאני מביס את הצי הספרדי.
אירועים בולטים בעולם > מלחמה ופוליטיקה > אירועים פוליטיים משמעותיים

7 בפברואר 1550 – יוליוס השלישי נעשה לאפיפיור
1 במרץ 1553 – נסיכים בוחרים מגרמניה מקימים חזית מאוחדת נגד בחירתו של פליפה השני, מלך ספרד כקיסר האימפריה הרומית הקדושה
10 ביולי 1553 – ג'יין גריי עולה לכס מלכות אנגלייה, ומולכת עד 19 ביולי 1553, ובשל כך נודעת בכינוי "מלכת 9 הימים"
19 ביולי 1553 – ליידי ג'יין גריי מוחלפת על ידי המלכה מרי בראשות הכתר הבריטי, לאחר רק תשעה ימים שנשאה את התואר
25 בינואר 1554 – ייסוד העיר סאו פאולו בברזיל
1 במרץ 1555 – מתפרסם הקובץ הראשון של נבואותיו של נוסטרדמוס בסאלו-דה-פרובאנס, צרפת
25 בספטמבר 1555 – שלום אאוגסבורג נחתם בעיר אאוגסבורג על ידי קרל החמישי ונסיכי ברית שמלקלדן
16 בינואר 1556 – פליפה השני הופך למלך ספרד לאחר פרישתו של אביו, קרלוס הראשון
15 בספטמבר 1556 – קרל החמישי, קיסר האימפריה הרומית הקדושה לשעבר, חוזר לספרד
7 בינואר 1558 – צרפת כובשת את קאלה, העיר האחרונה בשלטון ממלכת אנגליה באירופה היבשתית
17 בנובמבר 1558 – עם מותה של מרי הראשונה הופכת אליזבת למלכת אנגליה ומתחיל העידן האליזבתני
15 בינואר 1559 – אליזבת הראשונה מוכתרת למלכת אנגליה
3 באפריל 1559 – שלום קאטו-קמברזי נחתם בין אנרי השני מלך צרפת לבין פליפה השני מלך ספרד ובכך באו לקיצן המלחמות האיטלקיות
1559 – מותו של אנרי השני מלך צרפת מכניס את הממלכה לתקופה ממושכת של סכסוכים פנימיים.